רכס מיסטי

רכס מיסטי (באנגלית: Misty Range) הוא רכס הרים בהרי הרוקי הקנדיים, הממוקם מזרחית לדרך המהירה ביגהורן באזור קאנאנאסקיס, בפרובינציית אלברטה שבקנדה.

גאוגרפיה
הרכס מהווה תת-רכס של רכס היי רוק בדרום הרכסים הקונטיננטליים. שטחו של הרכס 136 קמ"ר, אורכו 18 ק"מ (מדרום לצפון) ורוחבו 16 ק"מ (ממזרח למערב). הגבוהה בהרי הרכס הוא הר ריי שגובהו 3,218 מטרים.
הרכס הוא הרכס הגבוה ביותר בהרי הרוקי הקנדיים הדרומים.

פסגות עיקריות
הפסגות העיקריות ברכס הן:
הר/שיאמטרים שם באנגליתהר ריי 3,218 Mount Raeהר מיסט 3,140Mist Mountainהר סטורם 3,095Storm Mountainהר ארת'וזה 2,912Mount Arethusa

היסטוריה
ג'ורג' דוסון נתן לרכס מיסטי (מילולית: "הרכס הערפילי") את שמו, בשנת 1884 (וכן נתן להר סטורם (מילולית: "הר הסופה") ולהר מיסט (מילולית: "הר הערפל") את שמם באותו מועד), לאחר שחווה מזג אוויר סוער במיוחד בעת שסקר את האזור. סיבה נוספת לשם ההרים הם הערפילים המכסים אותם בחודשי החורף (אף שדוסון לא ראה ערפילים אלה).
שמו של הר ארת'וזה ניתן מאוחר יותר.

קישורים חיצוניים
 הרכס באתר peakbagger
 הרכס באתר peakfinder

הערות שוליים

מיסטי
מיסטי